OBRAZLOŽENJE
III. IZMJENA I DOPUNA PRORAČUNA OPĆINE ŽAKANJE ZA 2022. GODINU

Općina Žakanje pristupila je izradi III izmjena i dopuna Proračuna Općine Žakanje za 2022. godine. 

Temeljem dosadašnjeg  ostvarenja i očekivanih budućih primitaka i izdataka mijenjaju se:
Ukupni prihodi povećavaju se s 11.297.306,74 kn na 11.300.145,00 odnosno za 2.838,26 kn, a ukupni rashodi povećavaju se s 10.691.836,40 kn na 11.231.146,40 kn odnosno za 539.310,00 kn.

1. PRIHODI:

Na prihodovnoj strani mijenjaju se slijedeći prihodi:

	RAČUN
	OPIS
	PLAN
	POVEĆANJE/
SMANJENJE
	NOVI PLAN
	OBRAZLOŽENJE

	61
	Prihodi od poreza
	4.670.127,59
	-221.601,74
	4.448.525,85
	Priljev poreznih prihoda je manji od planiranog.

	63
	Pomoći iz inozemstva i od subjekata unutar općeg proračuna
	5.306.679,15
	59.440,00
	5.366.119,15
	Odobrena su dodatna sredstva iz nacionalnih izvora za sufinanciranje projekata.

	65
	Prihodi od upravnih i administrativnih pristojbi, pristojbi po posebnim propisima i naknada 
	946.500,00
	165.000,00
	1.111.500,00
	Povećanje prihoda zbog povećanja ekonomske cijene programa DV Pčelica, ujedno i povećanja iznosa koji plaćaju roditelji-korisnici.




2. RASHODI: 

Na rashodovnoj strani mijenjaju se slijedeći rashodi:

	RAČUN
	OPIS
	PLAN
	POVEĆANJE/
SMANJENJE
	NOVI PLAN

	31
	Rashodi za zaposlene
	1.796.700,00
	-53.700,00
	1.743.000,00

	32
	Materijalni rashodi
	2.826.170,00
	50.810,00
	2.876.980,00

	34
	Financijski rashodi
	23.500,00
	-1.500,00
	22.000,00

	37
	Naknade građanima i kućanstvima na temelju osiguranja i druge naknade
	363.500,00
	32.700,00
	396.200,00

	38
	Ostali rashodi
	705.481,25
	-146.000,00
	559.481,25

	41
	Rashodi za nabavu neproizvedene imovine
	105.000,00
	10.000,00
	115.000,00

	42
	Rashodi za nabavu proizvedene dugotrajne imovine
	4.323.885,15
	661.000,00
	4.984.885,15

	45
	Rashodi za dodatna ulaganja na nefinancijskoj imovini
	30.000,00
	-14.000,00
	16.000,00





3. RAČUN FINANCIRANJA:

Nije bilo izmjena.

4. POSEBNI DIO:

PROGRAM 1001 PREDSTAVNIČKA I IZVRŠNA TIJELA

AKTIVNOST A100104 IZBORI- Planirani rashodi umanjuju se sukladno ostvarenim troškovima provedbe izbora za članove vijeća Mjesnih odbora na području Općine Žakanje koji su održani u lipnju.

PROGRAM 1002 JAVNA UPRAVA I ADMINISTRACIJA

AKTIVNOST A100201 RASHODI ZA ZAPOSLENE- planirani rashodi se umanjuju budući da u ovoj godini nije realiziran program zapošljavanja kroz mjeru Javnih radova.

AKTIVNOST A100202 NABAVA SREDSTAVA, PROIZVODA I USLUGA ZA RAD UPRAVE- planirani rashodi usklađuju se sukladno planiranoj realizaciji troškova.

AKTIVNOST A100204 KOMUNALNE USLUGE- planirani rashodi se povećavaju zbog povećanja cijene loživog ulja.

AKTIVNOST K100203 OPREMANJE JAVNE UPRAVE I ADMINISTRACIJE- planirani rashodi povećavaju se za ulaganja u računalne programe a odnose se na usklađivanje programskih rješenja sa Zakonom o uvođenju eura, uvođenje sustava riznice u poslovanje Općine zbog proračunskog korisnika DV Pčelica.

PROGRAM 1003 PROGRAM ODRŽAVANJA KOMUNALNE INFRASTRUKTURE

AKTIVNOST A100301 ODRŽAVANJE JAVNE RASVJETE- planirani rashodi povećavaju se zbog povećane potrebe održavanja javne rasvjete od planirane.

AKTIVNOST A100305 ODRŽAVNJE JAVNIH ZELENIH KLUPICA- planirani rashodi uvećavaju se za potrebe obnove postojećih i nabave novih klupica na javnim površinama.

PROGRAM 1004 PROGRAM GRADNJE KOMUNALNE INFRASTRUKTURE

AKTIVNOST A100417 RAZVOJ I UNAPREĐENJE POSLOVNE ZONE- planirani rashodi povećavaju se za troškove izvlaštenja i otkupa zemljišta za potrebe uređenja nove pristupne ceste do poslovne zone Žakanje.

AKTIVNOST K100402 GRADNJA/REKONSTRUKCIJA NERAZVRSTANE CESTE- planirani rashodi uvećavaju se za potrebe realizacije projekta „Pojačano održavanje nerazvrstanih cesta“ a za koje je odobreno sufinancirano od MRRFEU i KAZUP.

PROGRAM 1015 PROGRAM PREDŠKOLSKOG ODGOJA I OBRAZOVANJA

AKTIVNOST A101501 REDOVNI PROGRAM DJEČJEG VRTIĆA- planirani rashodi usklađuju se s realiziranim troškovima nastalim dok je nositelj poslova predškolskog odgoja i obrazovanja vodila Općina, odnosno dok nije osnovan proračunski korisnik DV Pčelica Žakanje. Rashodi za daljnje redovno funkcioniranje dječjeg vrtića planiraju se Financijskim planom proračunskog korisnika.

AKTIVNOST K101504 UREĐENJE PROSTORA DJEČJEG VRTIĆA- planirani rashodi usklađuju se s realiziranim troškovima usluga i radova za uređenje prostora dječjeg vrtića i ishođenja uporabne dozvole.

AKTIVNOST K101505 PROŠIRENJE DJEČJEG VRTIĆA- planirani rashodi odnose se na usluge izrade projekte dokumentacije za ishođenje građevinske dozvole za proširenje DV-a, kao i kupnju prostora za proširenje DV-a.

AKTIVNOST K101506 OPREMANJE IGRALIŠTA- planirani rashodi odnose se na provedbu projekta uređenja dječjeg igrališta kod DV-a kojeg sufinancira SDU za demografiju i mlade.

PROGRAM 1016 OSNOVNO, SREDNJOŠKOLSKO I VISOKO OBRAZOVANJE

 A101601 SUFINANCIRANJE PRIJEVOZA UČENIKA- planirani rashodi povećavaju se uslijed povećanja cijene mjesečne karte za učenike srednjih škola i povećanja broja učenika.

A101602 SUFINANCIRANJE NABAVE ŠKOLSKOG PRIBORA UČENICIMA- planirani rashodi povećavaju se zbog porasta cijena školskog pribora i povećanja broja učenika.

PROGRAM 1017 ZDRAVSTVO I SOCIJALNA SKRB

A101701 SOCIJALNE POMOĆI, POTPORE I NAKNADE- planirani rashodi se uvećavaju za troškove sufinanciranja prehrane učenicima Osnovne škole Žakanje.

PROGRAM 1018 PROGRAM ORGANIZIRANJA I PROVOĐENJA ZAŠTITE I SPAŠAVANJA

AKTIVNOST A101807 HITNE INTERVENCIJE- planiraju se rashodi za podmirenje troškova nastalih uslijed hitnih intervencija na sanaciji posljedica poplave i nevremena.

PROGRAM 1019 RAZVOJ CIVILNOG DRUŠTVA

AKTIVNOST A101901 GRADSKO DRUŠTVO CRVENOG KRIŽA OZALJ- planirani rashodi se povećavaju zbog usklađivanjem sa Zakonom u Hrvatskom crvenom križu prema kojima Općina mora izdvajati 0,7% sredstava od iznosa vlastitih prihoda.

PROGRAM 1022 PROSTORNO UREĐENJE, UNAPREĐENJE STANOVANJA I ZAŠTITE OKOLIŠA

AKTIVNOST A102202 NAKNADA ZA SMANJENJE KOLIČINE MIJEŠANOG KOMUNALNOG OTPADA- planirani rashodi se umanjuju budući da je Općina Žakanje povećala udio odvojeno sakupljenog otpada, a smanjila količine miješanog komunalnog otpada, te je naknada koju obračunava FZOEU manja od planirane.

AKTIVNOST A102203 UNAPREĐENJE VODOVODNE I HIDRANTSKE MREŽE- planirani rashodi umanjuju se budući da planirani priljevi prihoda nisu dovoljni za realizaciju planiranih radova.

AKTIVNOST A102207 SANACIJA DIVLJIH DEPONIJA- planirani rashodi umanjuju se te se usklađuju s realiziranim troškovima nastalim na realizaciji projekta sanacije divljih deponija kojeg sufinancira FZOEU.

AKTIVNOST A102208 KATASTARSKA IZMJERA- planirani rashodi se umanjuju budući da se projekt ne realizira planiranom dinamikom te ove godine neće rashodi neće biti realizirani.

AKTIVNOST K102212 PROJEKT „PROVEDBA MJERA ODVOJENOG SKUPLJANJA OTPADA“- planiraju se rashodi za provedbu projekta „Provedba mjera odvojenog skupljana otpada“ kojeg sufinancira FZOEU, a u okviru kojeg će se nabaviti 10 otvorenih kontejnera i izradit će se brošure namijenjene informiranju i izobrazbi mještana o gospodarenju otpadom.


PROGRAM 1029 PROGRAM RAZVOJA ŠUMSKIH PODRUČJA

AKTIVNOST A102901 KONVERZIJA DEGRADIRANIH ŠUMSKIH SASTOJINA I ŠUMSKIH KULTURA- planirani rashodi usklađuju se s realiziranim troškovima provedbe projekta „Konverzija degradiranih šumskih sastojina i šumskih kultura“ koji je financiran sredstvima Programa ruralnog razvoja RH.


Zaključak:
Planirana sredstva po pojedinim programima i aktivnostima Proračuna mijenjaju se, povećavaju se odnosno smanjuju, sukladno realiziranim aktivnostima odnosno aktivnostima koje će se provoditi u narednom razdoblju. 

Općina Žakanje prijavljivala je projekte na raspisane natječaje i javne pozive te su u skladu s ostvarenim rezultatima usklađena planirana prihodi od pomoći i rashodi za pojedine projektne aktivnosti.


JEDINSTVENI UPRAVNI ODJEL

